text: সিরীয় সেনাবাহিনীর হামলায় ৩৪ তুর্কি সেনা নিহত - 24 Live Newspaper - Bangla
  সিরীয় সেনাবাহিনীর হামলায় ৩৪ তুর্কি সেনা নিহত
  সিরিয়ার উত্তরাঞ্চলীয় ইসিলিব প্রদেশে দেশটির সেনাবাহিনীর হামলায় তুর্কি বাহিনীর অন্তত ৩৪ জন সেনা নিহত হয়েছেন। গতকাল বৃহস্পতিবার বিমান হামলায় তুর্কি সেনাবাহিনীর ওই সদস্যদের মৃত্যু হয়েছে বলে জানায় লন্ডনভিত্তিক সিরিয়ান অবজারভেটরি ফর হিউম্যান রাইটস।
  জানা যায়, ইদলিব প্রদেশের জাওয়িয়া পাহাড়ের আল-বারা ও বিলিয়োন শহর এলাকায় এসব হামলা চালায় সিরিয়ান সেনারা।
  তুরস্কের একজন কর্মকর্তার বরাতে বিবিসি জানায়, সিরিয়ার বিমান হামলায় বেশ কিছু তুর্কি সেনা নিহত হয়েছে। আহতও হয়েছেন অনেকে। নিহত ঠিক কতজন হয়েছে তা এখনো বলা যাচ্ছে না। তবে অনুমান করা হচ্ছে, সংখ্যাটি ৩০ এর বেশি হবে।
  গতকাল তুরস্কের প্রেসিডেন্ট এক ভাষণে বলেন, ইদলিব পরিস্থিতি তাদের অনুকূলে রয়েছে। সেখানে এখন সংঘর্ষ চলছে। এ বিষয়ে রাশিয়ার সঙ্গে আমাদের যোগাযোগ অব্যাহত রয়েছে।